alexandrainst/scandi-wiki huggingface dataset:
Fergusonitt-(Y)

Fergusonitt-(y) er eit brunleg til svart mineral som finst på ei rekkje granittpegmatittgangar i Noreg (til dømes Evje og Tysfjord). Det inneheld yttrium, niob, tantal og lantanoid, vesentleg svarande til formelen YNbO4. Mineralet krystalliserer tetragonalt, men finst i naturen oftast i metamikt tilstand. Ein titanhaldig varietet har vore kalla risøritt.

Det er kalla opp etter den skotske legen R. Ferguson, 1799–1865.

Kjelder
Fergusonitt (Y). (2012, 8. november). I Store norske leksikon. Henta 14. februar 2014 frå http://snl.no/fergusonitt-%28Y%29.

Bakgrunnsstoff

Lantanidmineral
Yttriummineral
Tantalmineral
Niobmineral
Oksydmineral
Tetragonale mineral
Fibroferritt

Fibroferritt er eit mineral med kjemisk formel Fe(SO4)OH·5H2O. Det blir danna ved forvitring av jernsulfid. I Noreg er det påvist ved Krekling og Otta.

Kjelder
Fibroferritt. (14. februar 2009). I Store norske leksikon. Henta 14. februar 2014 frå http://snl.no/fibroferritt.

Jernmineral
Fisjonsspor

Fisjonsspor er spor etter radioaktivitet i mineral og liknande. Dei kan mellom anna nyttast til å avgjere alder. Dei vert danna ved spalting av radioaktive isotopar i uranhaldige mineral og glas. I slike materialar vil isotopen 238U fisjonere spontant, medan fisjon av 235U kan fremkallast kunstig ved bombardement med termiske nøytron. Fisjonsfragmenta har
stor kinetisk energi og kan trenge inn i omgivnadene i ein avstand av storleiksorden 10 µm. Dei lagar såleis eit «spor» i stoffet ved å øydeleggje krystallgitteret. Disse fisjonsspora kan ein gjere synlege
for studium i mikroskop ved å etse stoffet med ein passande reagens. Metoden kan brukast til å finne alderen på bergartar, meteorittar og liknande ved at ein avgjer tilhøvet mellom mengder spontane og induserte fisjonsspor. Andre bruksomroåde går ut på å finne mengda av uran i ei prøve, eller fordelinga av uran mellom ulike fasar.

Kjelder
Fisjonsspor. (14. februar 2009). I Store norske leksikon. Henta 14. februar 2014 frå http://snl.no/fisjonsspor.

Mikroteknologi
Nanoteknologi
Strålingseffektar
Flogopitt

Flogopitt er eit mineral, ein lys, ofte brunleg glimmer, som i motsetnad til biotitt er karakterisert ved lågt jarn- og høgt magnesiuminnhald. Mineralet finst ganske utbreitt på apatittførekomstar ved Ødegården i Bamble, og har her uvanleg høgt innhald av vanadium, ca. 0,4 %. Flogopitt har industriell bruk som elektrisk isolasjonsmateriale, og blir mellom anna utvinne i Canada og på Madagaskar.

Kjelder
Flogopitt. (14. februar 2009). I Store norske leksikon. Henta 14. februar 2014 frå http://snl.no/flogopitt.

Bakgrunnsstoff

Fylosilikat
Kaliummineral
Magnesiummineral
Jernmineral
Manganmineral
Monokline mineral
Glimmergruppa
Fluoceritt-(Ce)

Fluoceritt-(Ce), tidlegare kalla tysonitt, er eit gulaktig til brunleg mineral. Det er eit fluorid av cerium og andre lantanoider, med kjemisk formel CeF3. Mineralet krystalliserer heksagonalt. Det opptrer på granittpegmatitter, i Noreg mellom anna i Tysfjord-området og Tørdal i Telemark.

Kjelder
Fluoceritt (Ce). (14. februar 2009). I Store norske leksikon. Henta 14. februar 2014 frå http://snl.no/fluoceritt-%28Ce%29.

Lantanidmineral
Halidmineral
Fluorsambindingar
Fluidalstruktur

Fluidalstruktur eller flytestruktur opptrer i einskilde magmatiske bergartar, særleg lavaer, og består i at tidleg utkrystalliserte mineral er ordna parallelt med straumretninga for bergartssmelten.

Kjelder
Fluidalstruktur. (14. februar 2009). I Store norske leksikon. Henta 14. februar 2014 frå http://snl.no/fluidalstruktur.

Mineralogi
Fluoritt

Fluoritt eller flusspat er eit mineral som kan ha alle moglege fargar, men som oftast er fiolett. Det er særs vanleg, særleg på gangar og sprekker i granittar og kontaktsonene deira. Mineralet krystalliserer kubisk. Kjemisk sett er det eit kalsiumfluorid, CaF2. I mange tilfelle viser mineralet fluorescens, som vil sei at det sender ut lys av ulik fare når det vert utsett for ultrafiolett lys. Ein kan òg finne fosforescens, slik at lysutsendinga fortset i kortare eller lengre tid etter at strålinga har enda. I tillegg kan einskilde fluorittar syne termoluminescens, som vil sei at dei sender ut lys ved svak oppvarming.

Mineralet har stor økonomisk tyding, og har namnet sitt frå nytta i metallurgiske smelter som eit flussmiddel. I tillegg til i smelteindustrien vert det nytta i emalje- og glasindustrien til framstilling av kjemikal (flussyre). Feilfrie krystall blir brukt til optiske føremål. 

Det har tidlegare vore drift på fluoritt fleire stader i Noreg, særleg kring Kongsberg og Telemark

Kjelder

Bakgrunnsstoff

Kalsiummineral
Halidmineral
Fluorsambindingar
Kubiske mineral
Fløts

Fløts er eit jamtjukt bergartslag av forholdsvis stor utstrekking. Det vert oftast brukt om kollag, tidlegare òg om malmførande gangar.

Kjelder
Fløts. (14. februar 2009). I Store norske leksikon. Henta 14. februar 2014 frå http://snl.no/fl%C3%B8ts.

Petrologi
Foiditt

Foiditt er ein vulkansk bergart der feltspatoidar utgjer meir enn 60 % av summen av dei lyse minerala. Dei blir vanlegvis gjeve ved namnet på feltspatoidet, til dømes nefelinitt og leucittitt. Dei tilsvarande djupbergartane vert kalla foidolittar, og til desse høyrer serien urtitt-ijolitt-melteigitt, som finst i Fensfeltet i Telemark og i andre karbonatitt-kompleks.

Kjelder
Foiditt. (14. februar 2009). I Store norske leksikon. Henta 14. februar 2014 frå http://snl.no/foiditt.

Vulkanske bergartar
Foliasjon

Foliasjon er ei nemning for parallellstruktur i ein metamorf bergart, består ofte i at plateforma mineral (til dømes glimmer) er parallellorientert. Tilsvarande syner lineasjon til kvar og ein lineær struktur i ein bergart, som til dømes parallellorientering av nålforma mineral.

Kjelder
Foliasjon. (14. februar 2009). I Store norske leksikon. Henta 14. februar 2014 frå http://snl.no/foliasjon.

Metamorfe bergartar
Metamorf petrologi
Strukturgeologi
Fonolitt

Fonolitt er ein tett, finkorna lavabergart som består av alkalifeltspat, nefelin (eller evt. leucitt) og vekslande mengder av mørke mineral. Han sprekk ofte opp i tynne plater som kling når ein slår på dei, som har gjeve namnet. Bergarten er særleg utbreidd i område med ung (tertiær og kvartær) vulkanisme. Den tilsvarande djupbergarten er foidsyenitt (vanlegvis nefelinsyenitt).

Kjelder
Fonolitt. (14. februar 2009). I Store norske leksikon. Henta 14. februar 2014 frå http://snl.no/fonolitt.

Bakgrunnsstoff

Vulkansk petrologi
Vulkanske bergartar
Wilde Freiger

Wilde Freiger  er ein 3 418 meter over havet høg fjelltopp i Stubaieralpane, på grensa mellom den italienske provinsen Bolzano og det austerrikske forbundslandet Tirol.

Fjelltoppen reiser seg på hovudfjellkjeda i Alpane, mindre fjellskar skil Wilde Freiger frå dei nærliggjande toppane Wilde Pfaff og Zuckerhütl. Frå Grünausee ved Sulzenauhütte i nord har ein eit storfelt utsyn mot Wilde Freiger (sjå foto i infoboks).

I 1865 tok ein F. Leis og to alpekarar («Älpler») seg til topps på fjellet og vart dermed fyrstebestigarar.

Kjelder
Denne artikkelen bygger på «Wilder Freiger» frå ,  den 27. juli 2014.  
 

Fjell i Alpane
Fjell i Austerrike
Fjell i Italia
Forkisling

Forkisling er impregnering av bergartar med kiselsyreløysingar (silisiumoksidhydrat, SiO2·/n/H2O). Ved fullt forkisling kan alle dei tidlegare minerala bli omdanna til kalsedon eller opal. Selektiv forkisling er meir vanleg. Her blir berre einskilde mineral eller fossil fortrengt. Ved forkisling av fossilt tre kan fine strukturar i celler og mikroorganismar bli bevart.

Kjelder
Forkisling: geologi. (14. februar 2009). I Store norske leksikon. Henta 14. februar 2014 frå http://snl.no/forkisling%2Fgeologi.

Mineralogi
Forsteritt

Forsteritt er eit mineral som er hovudbestanddel i dunitt (olivinstein). Mineralet er eit magnesiumsilikat med formel Mg2SiO4. Det har høgt smeltepunkt på 1890 °C. 

Det dannar blandkrystall med det tilsvarande jernsilikatet fayalitt, Fe2SiO4. 

Mineralet er kalla opp etter den engelske mineralhandlaren A. J. Forster, 1739–1806.

Kjelder
Raade, Gunnar. (14. februar 2009). Forsteritt. I Store norske leksikon. Henta 14. februar 2014 frå http://snl.no/forsteritt.

Bakgrunnsstoff

Magnesiummineral
Nesosilikat
Ortorombiske mineral
Fortrenging i geologi

Fortrenging er ein prosess i geologi der eit material blir bytt ut med eit anna utan at den opphavlege forma blir særleg forandra.

Fortrengning er viktig ved danning av forsteiningar eller fossil, der den opphavlege materialen kan vere heilt eller delvis erstatta av eit anna.

Kjelder
Bryhni, Inge. (14. februar 2009). Fortrengning: geologi. I Store norske leksikon. Henta 14. februar 2014 frå http://snl.no/fortrengning.%2Fgeologi.

Geologiske prosessar
Fosforitt

Fosforitt er ein sedimentær bergart danna ved utfelling av fosfat på havbotnen. Det finst i veksling med marine skifrar og kalksteinar. Det er den viktigaste fosforkjelda til framstilling av gjødningsstoff, fosfor og fosforsambindingar. Det finst store førekomstar i Nord-Afrika, USA og Kasakhstan. Fosforitt inneheld ein apatitt som er rik på karbonat og fluor (karbonat-fluorapatitt eller francolitt), gjerne utfelt i kryptokrystallinsk form (kollofan).

Kjelder
Fosforitt. (14. februar 2009). I Store norske leksikon. Henta 14. februar 2014 frå http://snl.no/fosforitt.

Økonomisk geologi
Sedimentære bergartar
Fosfor
Fosfatmineral
Fourmarieritt

Fourmarieritt er eit vent raudt, blyhaldig uranmineral med samansetjing PbU4O13 ·4H2O. Det blir danna sekundært etter uraninitt og er påvist i fleire norske førekomstar.

Kjelder
Fourmarieritt. (14. februar 2009). I Store norske leksikon. Henta 14. februar 2014.

Bakgrunnsstoff

Blymineral
Uranmineral
Foyaitt

Foyaitt er ein djupbergart, ein nefelinsyenitt som har plateformet alkalifeltspat. 

Det finst i Oslofeltet saman med lardalitt (ein plagifoyaitt) og larvikitt. Innhaldet av mørke mineral i foyaitt skal vere mindre enn 30 %. Bergartar med høgare innhald blir kalla malignitt (30–60 %) og shonkinitt (60–90 %).

Kjelder
Foyaitt. (14. februar 2009). I Store norske leksikon. Henta 14. februar 2014 frå http://snl.no/foyaitt.

Djupbergartar
Fuchsitt

Fuchsitt er eit kromhaldig (Cr) grønfarga variant av mineralet muskovitt, funne einskilde stader i Noreg (Masi, Savalen, Ballangen mm). Det er kalla opp etter den tyske kjemikaren J. N. v. Fuchs (1774–1856).

Kjelder
Fuchsitt. (2009, 29. mars). I Store norske leksikon. Henta 14. februar 2014 frå http://snl.no/fuchsitt.

Kaliummineral
Aluminiummineral
Glimmergruppa
Monokline mineral
Fylosilikat
Fulguritt

Fulguritt eller lynrøyr er ein uregelmessig røyrformig lekam som blir danna ved lynnedslag i kvartshaldig sand. Lengda kan vere 1 m eller meir og diameteren 5–6 cm, men er oftast mindre. Røyra oppstår ved smelting av sanden og påfølgjande størkning. Dei består av kvartsglas (lechatelieritt) med sandpartikler på yttersida.

Kjelder
Fulguritt. (14. februar 2009). I Store norske leksikon. Henta 14. februar 2014 frå http://snl.no/fulguritt.

Bakgrunnsstoff

Geologiske prosessar
Glas i naturen
Mineralogi
Lyn
Fullerjord

Fullerjord eller bleikejord er eit naturleg mineralprodukt som er danna ved forvitring av glashaldig vulkansk oske eller tuff (bentonitt). Det vert nytta til regenerering av smøreolje, avfarging av feitt og oljer og spesielt ved oljeboring. Den aktive substansen er det sterkt absorberande leirmineralet montmorillonitt.

Namnet kjem av det engelske ordet fulling, norsk valking, som gjekk ut på det å krympe og tjukne klede under vasking med denne leira.

Kjelder

Jordtypar
Mineral
Medisinsk leire
Fyllitt

Fyllitt eller leirglimmerskifer er ein bergart som har oppstått ved omdanning eller metamorfose av leirskifer. Han liknar på glimmerskifer, men er ikkje så sterkt omvandla som denne. Dei nydanna mineralkorna er mikroskopiske. Fyllitt består hovudsakleg av muskovitt, kloritt og kvarts. Han skil seg frå leirskifer ved fløyelsaktig glans og større seigheit. Fyllitt vert nytta takskifer når han har ein plan og jamn skifrigheit. 

Han er særs utbreidd i Noreg og dei fleste førekomstane er frå ordovicium, men alderen er vanskeleg å avgjere.

Kjelder
Fyllitt. (16. september 2013). I Store norske leksikon. Henta 14. februar 2014.

Bakgrunnsstoff

Metamorfe bergartar
Eugène Ionesco

Eugène Ionesco () var ein rumensk-fransk forfattar. Han debuterte som lyrikar på rumensk, men skreiv for det meste verka sine på fransk. På 1950-talet var han ein leiande representant for absurd teater. I  dei absurde skodespela Den skallede sangerinnen (1950) og Neshornet (1958) blir det skildra ei uendeleg, fåfengd venting på forandring, med absurd dialog og minimal handling.

Utvalde verk skrivne på fransk 

 La Cantatrice chauve (Den skallede sangerinnen) (1950)
 Les Salutations (1950)
 La Leçon (1951)
 Le Salon de l'automobile (1951)
 Les Chaises (1952)
 Le Maître (1953)
 Victimes du devoir (1953)
 La Jeune Fille à marier (1953)
 Amédée ou Comment s'en débarrasser (1954)
 Jacques ou la Soumission (1955)
 Le Nouveau Locataire (1955)
 Le Tableau (1955)
 L'Impromptu de l'Alma (1956)
 Tueur sans gages (1959)
 Scène à quatre (1959)
 Rhinocéros (Neshornet) (1959)
 Apprendre à marcher (1960)
 L'Œuf dur (1961)
 Délire à deux (1962)
 L'avenir est dans les œufs (1962)
 Le roi se meurt (1962)
 La Photo du colonel (1962)
 La Colère (1962)
 Le Piéton de l'air (1963)
 Exercices de conversation et de diction française pour étudiants américains (1964)
 La Soif et la Faim (1964)
 Pour préparer un œuf dur (1965)
 La Lacune (1966)
 Jeux de massacre (1970)
 Macbett (1972)
 Ce formidable bordel ! (1973)
 L'Homme aux valises (1975)
 Voyage chez les morts (1980)

Fødde i 1909
Døde i 1994
Rumenske forfattarar
Franske forfattarar‎
Dramatikarar
Hastverk

«Hastverk» er ein song av Jahn Teigen og Anita Skorgan frå 1976. Songen er skriven av Kristian Hauger og Hans Hauger.

«Hastverk» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Jahn Teigen med eit lite orkester, og så på nytt av Anita Skorgan med eit stort orkester. Bidraget enda på tredjeplass med 226 poeng.

Fotnotar

Singlar frå 1976
Norske songar
Norskspråklege songar
Melodi Grand Prix 1976-songar
Norskspråklege Melodi Grand Prix-songar
Jahn Teigen-songar
Anita Skorgan-songar
Songar skrivne av Kristian Hauger
Songar skrivne av Hans Hauger
Alltid en vind

«Alltid en vind» er ein song av  Gudny Aspaas & Jahn Teigen og Dag Spantell, Anne Lise Gjøstøl, Gro Anita Schønn & Stein Ingebrigtsen, gjeven ut i 1976. Songen er skriven av Tor Hultin og Bjørn Endreson.

Eurovision

Melodi Grand Prix 1976
«Alltid en vind» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Gudny Aspaas & Jahn Teigen med eit lite orkester, og så på nytt av Dag Spantell, Anne Lise Gjøstøl, Gro Anita Schønn & Stein Ingebrigtsen med eit stort orkester. Bidraget enda på fjerdeplass med 147 poeng.

Fotnotar

Melodi Grand Prix 1976-songar
Norskspråklege Melodi Grand Prix-songar
Jahn Teigen-songar
Gudny Aspaas-songar
Dag Spantell-songar
Anne Lise Gjøstøl-songar
Gro Anita Schønn-songar
Stein Ingebrigtsen-songar
Songar skrivne av Tro Hultin
Songar skrivne av Bjørn Endreson
Du fikk meg glad

«Du fikk meg glad» er ein song av Gudny Aspaas og Hans Petter Hansen frå 1976. Songen er skriven av Magne Amdahl og Kjell E. Vindtorn.

Eurovision

Melodi Grand Prix 1976
«Du fikk meg glad» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Gudny Aspaas med eit lite orkester, og så på nytt av Hans Petter Hansen med eit stort orkester. Bidraget enda på femte- og sisteplass med 131 poeng.

Fotnotar

Melodi Grand Prix 1976-songar
Norskspråklege Melodi Grand Prix-songar
Hans Petter Hansen-songar
Gudny Aspaas-songar
Songar skrivne av Magne Amdahl
Songar skrivne av Kjell E. Vindtorn
Voodoo av Gudny Aspaas & Jahn Teigen og Inger Lise Rypdal & Jahn Teigen

«Voodoo» er ein song av Gudny Aspaas & Jahn Teigen og Inger Lise Rypdal & Jahn Teigen frå 1976. Songen er skriven av Terje Rypdal.

Eurovision

Melodi Grand Prix 1976
«Voodoo» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Gudny Aspaas & Jahn Teigen med eit lite orkester, og så på nytt av Inger Lise Rypdal & Jahn Teigen med eit stort orkester. Bidraget enda på andreplass med 351 poeng.

Fotnotar

Melodi Grand Prix 1976-songar
Norskspråklege Melodi Grand Prix-songar
Jahn Teigen-songar
Gudny Aspaas-songar
Inger Lise Rypdal-songar
Songar skrivne av Terje Rypdal
Mata Hari av Gudny Aspaas og Anne-Karine Strøm

«Mata Hari» er ein song av Gudny Aspaas og Anne-Karine Strøm frå1976. Songen er skriven av Frode Thingnæs og Philip Kruse.

Eurovision

Melodi Grand Prix 1976
«Mata Hari» deltok i Melodi Grand Prix 1976, den norske uttakinga til Eurovision Song Contest 1976 i Haag i Nederland. Songen vart framført på norsk av Gudny Aspaas med eit lite orkester, og så på nytt av Anne-Karine Strøm med eit stort orkester. Bidraget enda på andreplass med 351 poeng.

Eurovision Song Contest 1976

Etter sigeren i Melodi Grand Prix 1976 fekk «Mata Hari» representere Noreg i Eurovision Song Contest 1976. Teksten vart skriven om, og Anne-Karine Strøm framførte songen på engelsk. Bidraget enda på 18. og sisteplass med sju poeng; fire frå Portugal og tre frå Nederland. Frode Thingnæs var dirigent. Sisteplassen gjer Strøm til den einaste artisten som har enda sist to gonger i tevlinga; fyrste gong var i 1974 med «The First Day of Love».

Fotnotar

Melodi Grand Prix 1976-songar
Norskspråklege Melodi Grand Prix-songar
Melodi Grand Prix-vinnarsongar
Norske Eurovision Song Contest-songar
Eurovision Song Contest 1976-songar
Engelskspråklege Eurovision Song Contest-songar
Gudny Aspaas-songar
Anne-Karine Strøm-songar
Songar skrivne av Frode Thingnæs
Songar skrivne av Philip Kruse
Cincinnati Zoo and Botanical Garden

Cincinnati Zoo and Botanical Garden , Cincinnati dyrehage og botaniske hage, ligg i Avondale i Cincinnati i Ohio og er den andre eldste dyrehagen i USA. Reptilhuset i parken frå opningsåret 1875 er den eldste dyrehagebygningen i USA. Dagens park inneheld rundt 500 dyreartar og 3500 planteartar.

Dyrehagen blei grunnlagd i 1873 og opna i 1875, 14 månader etter Philadelphia Zoo frå 1874. Han hadde ei lita dyresamling som omfatta ein handful apekattar, grizzlybjørnar, hjortar, vaskebjørar og elgar. Han hadde også ein bøffel, ein hyene, ein tiger, ein alligator, ein sirkuselefant og over firehundre fuglar. Dyrehagen er kjend for å ha husa det siste levand eksemplaret av vandredue, «Martha», som døydde her i 1914, og den siste carolinaparakitten, som døydde i 1918. 

Den gamle dyrehagearkitekturen og vandredueminnesmerke gjorde at dyrehagen fekk status som  «National Historic Landmark» i 1987.
Parken er medlem av Association of Zoos and Aquariums (AZA), World Association of Zoos and Aquariums (WAZA) og American Public Garden Association.

Kjelder

History and vision, cincinnatizoo.org
«Plants», cincinnatizoo.org
Denne artikkelen bygger på «Cincinnati Zoo and Botanical Garden» frå ,  den 27. juli 2014.

Bakgrunnsstoff
Offisiell nettstad

Dyrehagar i USA
Botaniske hagar i USA
Cincinnati
Turistmål i Ohio
Skipingar i 1875
National Historic Landmark i Ohio
Luta lei

«Luta lei» er ein song av Kirsten Lyngedal frå 1977. Songen er skriven av Jarle Okstad.

«Luta lei» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Kirsten Lyngedal i semifinalen «Nord-Norge», som omfatta Finnmark, Troms og Nordland. Bidraget enda på tredjeplass med 172 poeng, og gjekk ikkje vidare til finalen.

Fotnotar

Melodi Grand Prix 1977-songar
Norskspråklege Melodi Grand Prix-songar
Kirsten Lyngedal-songar
Songar skrivne av Jarle Okstad
Ro i motvind

«Ro i motvind» er ein singel av Kirsten Lyngedal, gjeven ut i 1977. Songen er skriven av Axel Gran.

Eurovision

Melodi Grand Prix 1977
«Ro i motvind» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Kirsten Lyngedal i semifinalen «Nord-Norge», som omfatta Finnmark, Troms og Nordland. Bidraget enda på fjerde- og sisteplass med 45 poeng, og gjekk ikkje vidare til finalen.

Fotnotar

Melodi Grand Prix 1977-songar
Norskspråklege Melodi Grand Prix-songar
Kirsten Lyngedal-songar
Songar skrivne av Axel Gran
Tvilen er vårt liv

«Tvilen er vårt liv» er ein singel av Turid Pedersen, gjeven ut i 1977. Songen er skriven av Kjell Pettersen.

Eurovision

Melodi Grand Prix 1977
«Tvilen er vårt liv» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Turid Pedersen i semifinalen «Nord-Norge», som omfatta Finnmark, Troms og Nordland. Bidraget enda på andreplass med 212 poeng, og gjekk ikkje vidare til finalen.

Fotnotar

Melodi Grand Prix 1977-songar
Norskspråklege Melodi Grand Prix-songar
Turid Pedersen-songar
Songar skrivne av Kjell Pettersen
Ikke mitt bord

«Ikke mitt bord» er ein song av Turid Pedersen frå 1977. Songen er skriven av Axel Gran.

Eurovision

Melodi Grand Prix 1977
«Ikke mitt bord» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Turid Pedersen i semifinalen «Nord-Norge», som omfatta Finnmark, Troms og Nordland. Bidraget vann med 235 poeng, og gjekk vidare til finalen. «Ikke mitt bord» vart framført av på norsk av Axel Gran i finalen, og enda på fjerdeplass med 55 poeng.

Fotnotar

Singlar frå 1977
Norske songar
Norskspråklege songar
Melodi Grand Prix 1977-songar
Norskspråklege Melodi Grand Prix-songar
Turid Pedersen-songar
Axel Gran-songar
Songar skrivne av Axel Gran
Salomo av Supergruppa

«Salomo» er ein singel av Supergruppa, gjeven ut i 1977. Songen er skriven av Gunnar A. Berg og Berg sr..

Eurovision

Melodi Grand Prix 1977
«Salomo» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Supergruppa i semifinalen «Midt-Norge», som omfatta Nord-Trøndelag, Sør-Trøndelag og Møre og Romsdal. Bidraget enda på andreplass med 484 poeng, og gjekk ikkje vidare til finalen.

Fotnotar

Singlar frå 1977
Norske songar
Norskspråklege songar
Melodi Grand Prix 1977-songar
Norskspråklege Melodi Grand Prix-songar
Supergruppa-songar
Songar skrivne av Gunnar A. Berg
Songar skrivne av Berg sr.
Erts

Erts (frå tysk Erz, 'malm') er eit gammalt juridisk-økonomisk omgrep som definisjonsmessig omfatter alle mineral og bergartar som inneheld eit tungt metall (densitet over 5 g/cm3). Det er nærast dekt av ordet malm-mineral. Omgrepet var lovfesta i Noreg, i lov om bergverksdrifta 14. juli 1842, men er ikkje brukt i lovteksten etter 1974.

Andre land har ikkje nokre ord for dette særnorske ombegrepet.

Dei vanlegaste ertsminerala er sulfidmalma koparkis, magnetkis og svovelkis.

Kjelder

Bergverksindustri
Norsk geologi
Økonomisk geologi
Tyske låneord
Windacher Daunkogel

Windacher Daunkogel er ein 3 348 meter over havet høg fjelltopp i Stubaialpane, i forbundslandet Tirol i Austerrike. Toppen er den vestlegaste i hovudfjellkjeda i Stubaialpane. Frå toppen svingar fjellkjeda mot sør og Warenkarseitenspitze og mot nordvest og den såkalla Sulztalkammen. Nord for fjelltoppen breier isbreen Sulztalferner seg. 

H. Buchner og F. Jenewein vart i 1876 dei fyrste på Windacher Daunkogel.

Kjelder
Denne artikkelen bygger på «Windacher Daunkogel» frå ,  den 28. juli 2014.  
 

Fjell i Alpane
Fjell i Austerrike
Stubaier Wildspitze

Stubaier Wildspitze er ein 3 341 meter over havet høg fjelltopp i Stubaialpane, i forbundslandet Tirol i Austerrike. Fjelltoppen ligg på hovudkammen i fjellkjeda, eit lite stykke aust for Windacher Daunkogel. Nordaust for toppen ligg dei to isbreane Schaufelferner og Daunkogelferner, der skianlegget Stubai Gletscher er bygd.

Den fyrste dokumenterte toppturen på Wildspitze, gjort av turistar; E. von Fuchs, M. Egger og Josef Pfurtscheller, fann stad i 1882.

Kjelder
Denne artikkelen bygger på «Stubaier Wildspitze» frå ,  den 28. juli 2014.  
 

Fjell i Alpane
Fjell i Austerrike